Document ID: 32012D0017
Publication Date: 2011-12-14

Content:
32012D0017
L 006/6
SLUŽBENI LIST EUROPSKE UNIJE
ODLUKA VIJEĆA
od 14. prosinca 2011.
o utvrđivanju stajališta koje Europska unija treba zauzeti u odgovarajućim tijelima Svjetske trgovinske organizacije o pristupanju Ruske Federacije WTO-u
(2012/17/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. i članak 207., u vezi s člankom 218. stavkom 9.,
uzimajući u obzir prijedlog Europske komisije,
budući da:
(1)
Vlada Ruske Federacije je u lipnju 1993. podnijela zahtjev za pristupanje Sporazumu iz Marakeša o osnivanju Svjetske trgovinske organizacije (WTO) prema članku XII. tog Sporazuma.
(2)
Radna skupina za pristupanje Ruske Federacije uspostavljena je 16. lipnja 1993. s ciljem postizanja dogovora o uvjetima pristupanja koji su prihvatljivi Ruskoj Federaciji i svim članicama WTO-a.
(3)
Komisija je, u ime Unije, pregovorima dogovorila sveobuhvatan niz obveza u vezi s otvaranjem tržišta i druge regulatorne obveze Ruske Federacije koje ispunjavaju zahtjeve Unije, u skladu su s njezinim ciljevima te odgovaraju razini razvoja Ruske Federacije.
(4)
Te su obveze sada sadržane u Protokolu o pristupanju Ruske Federacije WTO-u.
(5)
Očekuje se da će pristupanje WTO-u dati pozitivan i trajan doprinos procesu gospodarske reforme i održivog razvoja Ruske Federacije.
(6)
Protokol o pristupanju bi stoga trebalo odobriti.
(7)
Članak XII. Sporazuma o osnivanju WTO-a predviđa da se članica pristupnica i WTO dogovore o uvjetima pristupanje te da na strani WTO-a Ministarska konferencija WTO-a odobri uvjete pristupanja. Stavak 2. članka IV. Sporazuma o osnivanju WTO-a predviđa da u razdobljima između sastanaka Ministarske konferencije njezine funkcije izvršava Glavno vijeće.
(8)
U skladu s tim, trebalo bi utvrditi stajalište koje Unija treba zauzeti u odgovarajućim tijelima WTO-a, bila to Ministarska konferencije ili Glavno vijeće, o pristupanju Ruske Federacije WTO-u,
DONIJELO JE OVU ODLUKU:
Članak 1.
Stajalište koje Europska unija treba zauzeti u odgovarajućim tijelima Svjetske trgovinske organizacije o pristupanju Ruske Federacije WTO-u je odobrenje pristupanja.
Članak 2.
Ova Odluka stupa na snagu na dan donošenja.
Sastavljeno u Ženevi 14. prosinca 2011.

EuroVoc Classification:
Level 1 (Primary): 100162
100161
100147
100143
Level 2 (Secondary): 100277
100191
100283
100288
100170
100282
100194
Level 3 (Tertiary): 3461
5775
122
2449
2189
914
2188
c_964c9649
6205
11
All Tags: 1616
3465
5420
5707
5765
5876
6704